KÜLAKROSSI SARJA
 II etapp
Rahvakrossivõistlus
14.03.2009
VÕISTLUSJUHEND
Registreeritud EAL-is 50/RK

1. Võistluste ajakava
Võistlused toimuvad laupäeval, 14.03.2009, Pärnumaal, Audru vallas, Liu jäärajal.
9.00 - 10.30 registreerimine, dokumentide- ja tehniline kontroll
9.30-10.45 treeningsõidud
11.00 võistluste avamine, võistlejate koosolek
11.15 võistlusõidud
autasustamine orienteeruvalt 16.00
Võistluste täpne ajakava, stardijärjekord ja info võistluste teadetetahvlil.
2. Korraldaja
2.1. Võistlused peetakse vastavalt EAL Võistlusmäärustikele ja käesoleva Juhendi alusel kooskõlas FIA Spordikoodeksiga, kehtivate Külakrosssi tehniliste tingimuste ja käesoleva võistlusjuhendiga.
Võistlus on registreeritud Audru  vallas. Võistlus on kooskõlastatud Pärnu maavanemaga.
2.2. Info Aare Jürgenson (telefon: 5092768), Ivo Uutar (telefon: 5158244), 
2.3. Korraldajad
Võistlused korraldab MTÜ Külakross
Võistluste peakorraldaja – Aare Jürgenson
Võistluste peakohtunik – Ivo Uutar
Tehniline komisjon ja ohutusülem – Tõnis Uutar
Võistluste tulemused – Rain Rees
Võistluste sekretär – Liina Tetsmann
3. Rada 
Liu jäärada, pikkus 1300 m, laius 10-15 meetrit, sõidusuund vastupäeva. Rajakatteks jää, lumi. Võistlusraja servad tähistatud.
4. Võistlusklassid
4.1. Lubatud osaleda kõikidel 2WD veoskeemiga kinnise kerega sõiduautodel. 
4.2 Ühel autol võib ühes klassis osaleda 2 võistlejat. Üks võistleja võib osaleda kahes klassis.
Sprint
Noored (-17 k.a)
Naised
Esivedu (täiskasvanud)
Tagavedu (täiskasvanud)
Kross
Noored (12-17)
Esivedu
Tagavedu
4.3. Võistlusautod peavad vastama vähemalt Külakrossi tehnilistele tingimustele, krossiklassis vähemalt rahvakrossi tehnilistele tingimustele. Võistlustel võivad osaleda EAL Tehnilist kaarti omavad võistlusautod.
4.4. Võistlusnumbrid organisaatorilt. (Eelnevalt osalenutele kinnitatud püsinumbrid. Info võistluste kodulehelt http://web.zone.ee/kylakross )
5. Osavõtjad
5.1. Osavõtjad peavad mandaadis esitama täidetud osavõtuankeedi. Krossiklassides võistlejad peavad esitama Rahvakrossi võistlejakaardi või EAL-i kehtiva võistlejalitsentsi koos registreerija litsentsiga.
5.2. Alla 18.a. vanused võistlejad peavad esitama vastutava isiku allkirjaga kinnitatud osavõtuankeedi.
5.3. Alates 16. eluaastast võib osaleda täiskasvanute klassides. Naisteklassis vanuselist piirangut pole.
5.3. Juhiluba ei ole vajalik.
5.4. Ühe klassi osavõtutasu 250.-, noorte klassidel 200.-. Kui osaletakse mitmes klassis, siis tasutakse vastavate klasside osavõtutasu.
Osavõtutasude tasumine kohapeal mandaadis.
6. Võistluste käik
1. Igale võistlejale võimaldatakse 3 treeningringi. Võistluste alguses kõigil klassidel kolonnis turvaauto järgi 1 tutvumisring.
2. Klasside võistlusdistantsi pikkused määratakse võistluspäev hommikul korraldajate poolt, võttes arvesse ilma, rajaolusid ja võistlejate hulka.
3. Sprint. Arvestus noorte (-17), naiste ning esi- ja tagaveoliste veoskeemiga masinatel eraldi. Igal võistlejal kolm starti. Starditakse üksi. Starditakse eelstardist ja ajavõtt lendstardiga. rajajoonest. Ringide arv vastavalt raja iseloomule. Iga vooru parim aeg saab 1 punkti, teine 2, kolmas 3 jne. Sõidus katkestamine või starti mitte ilmumine annab võistlejate arv+1 punkti.
Esimese vooru stardijärjekord loositakse. Teise vooru starditakse pööratud järjestuses. Kolmanda vooru stardijärjekord selgitatakse kahe esimese vooru punktide liitmise põhjal. Starditakse tõusvas pingejärjekorras. Võitja selgub kahe parima vooru punktide liitmise põhjal. Võrdsete punktide põhjal võetakse arvesse viimase vooru aeg, nende võrdsuse korral teise vooru aeg.
4. Kross. Noorte (12-17) ning esi- ja tagaveoliste veoskeemiga rahvakrossi tehnilistele tingimustele vastavate autode võistlus koosneb kvalifikatsioonist, kahest eelsõidust ja finaalist. Kvalifikatsioonis läbitakse kaks ringi, nö. soojendusring ja ring aja peale. Peale "kiire ringi" lõppu tullakse kohe rajalt. Kvalifikatsiooni aegade põhjal järjestatakse esimese eelsõidu stardijärjekord. Eelsõidus rajal korraga kuni 12 autot. Esimese eelsõidu tulemuste alusel saadakse teise eelsõidu stardijärjekord. Eelsõidu võitja saab1 punkti, teine 2 punkti jne. Starti mittetulemine: võistlejate arv+1 punkt. Finaalis stardijärjekord saadakse eelsõitude punktide alusel. Võrdsete punktide korral vaadeltakse teise sõidu tulemust.
Stardis kasutatakse 2-3-2 stardipaigutust. Stardipaigutust võib muuta kohtunike otsusel.
Superfinaalis krossi noored, krossi tagavedu ja krossi esiveo iga klassi 2 paremat, nende mitte osalemise korral järjestuse järgmised. Võistlusdistantsi pikkus määratakse võistluspäeva hommikul kohtunikekogu poolt.
Võistlussõidu katkestajad järjestatakse vastavalt läbitud ringide arvule.
5. Start lipuga. Valestardi korral start korratakse, teistkordsel rikkumisel sama võistleja poolt järgneb stardist eemaldamine.
6. Ajavõtt 0,1 sekundilise täpsusega.
7. Korraldajatel on õigus võistluste käiku ja läbiviimisesse viia sisse jooksvalt muudatusi, tagades osalejate informeerituse.
7. Protestid
Protestid lahendab peakohtunik koos kohtunikekoguga. Vajadusel küsitletakse osapooli. Protest esitatakse kirjalikult, hiljemalt 15 minutit peale vastava sõidu lõppu.
8. Autasustamine
Iga masinaklassi kolme parimat autasustatakse karika ja diplomiga.
9. Vastutus
1. Võistluste korraldaja ega EAL ei vastuta võimalike õnnetuste ja nende tagajärgede eest.
2. Võistluste ajal vastutab võistleja enda ja oma kaaskondlaste käitumise eest võistluspaigas. Võistluste käigus üles kerkinud probleemide, küsimuste või ettepanekute puhul võib võistluse kohtunike poole pöörduda ainult võistleja või võistleja ülesandmiselehel esitatud esindaja. Võistlussõidu toimumise ajal kohtunike töö segamine või takistamine on keelatud. Ebasportliku käitumise või kohtunike töö takistamise eest võistleja või tema kaaskondlaste poolt, kaasneb võistleja diskvalifitseerimine ja otsus edasikaebamisele ei kuulu.